Za seminar pri predmetu računalniška grafika bom naredila video igro, ki bo podobna eni mojih najljubših iger, ko sem bila mlajša: <https://kizi.com/games/tower-builder>

Cilj igre bo zgraditi čim višji stolp iz kock (nadstropij). Potrebno bo ciljati, da se bodo ploskve kock čim bolj prekrivale. Če bomo s kocko stolp samo delno zadeli, se bo celoten stolp porušil in igra se bo končala. Prav tako se bo igra končala, če bomo popolnoma zgrešili stolp.

Poskusila bi narediti takšen model igre, da bi bile kocke v 3D in da bo potrebno zadeti tako pravilno obrnjeno kot pravilno »nastavljeno« kocko. Oteženo bo z dodajanjem različnih predmetov, ki se bodo gibali nad stolpom. Ti bodo ovirali spuščanje kock – če kocka ne bo pravilno nameščena na vrh že narejenega stolpa, se bo igra končala.

Najprej bo igra narejena le s kockami. Če mi bo uspelo, bom dodala še vizualne efekte, da bodo kocke izgledale kot nadstropja.